32006R1349
L 250/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1349/2006 НА КОМИСИЯТА
от 13 септември 2006 година
за изменение на Регламент (ЕО) № 990/2006 по отношение на количествата, обхванати от постоянните търгове за износ на зърнените култури, държани от интервенционните агенции на държавите-членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (1), и по-специално член 6 от него,
като има предвид, че:
(1)
Регламент (ЕО) № 990/2006 на Комисията (2) откри постоянни търгове за износа на зърнени култури, държани от интервенционните агенции на държавите-членки.
(2)
За някои от тези търгове приемането на офертите доведе до почти цялостното изчерпване, в някои държави-членки, на количествата, предоставени на разположение на икономическите оператори. Като се има предвид констатираното през последните седмици търсене и ситуацията на пазара, е уместно в съответните държави-членки да бъдат осигурени нови количества, като на съответните интервенционни агенции се разреши да увеличат възложените на търг количества с цел износ. Посочените увеличения трябва да се отнасят за:
-
обикновена пшеница в размер до 300 000 тона в Унгария,
-
ечемик в размер до 41 294 тона в Чешката република, 20 636 тона в Словакия и 17 997 тона в Унгария.
(3)
Регламент (ЕО) № 990/2006 следва съответно да бъде изменен.
(4)
Управителният комитет по зърнени култури не е предоставил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 990/2006 се заменя с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 септември 2006 година.